《秋夕怀陈四》
明代·易训

雨馀山色易黄昏，入望无穷是海云。一院落花才别我，半林新海未逢君。

浅深萤影愁中见，断续虫声夜后闻。遥忆空江寥寂甚，陶然应狎白鸥群。

作者简介：易训，字宣人。奇际第三子。新会人。尝与诸名流重结南园诗社，陈恭尹极重之。后适苍梧，得瘴疾，卒年二十八。著有《东樵遗集》。清陈伯陶《胜朝粤东遗民录》卷三有传。